**Извештај о спроведеној јавној расправи Нацрта плана развоја града Врања**

**за период 2021-2030.године**

 Јавна расправа о Нацрту плана развоја града Врања за период 2021 – 2030.године одржана је у периоду од 23.11.2020 – 2.12.2020. године. Пандемија Ковид 19 и неопходност примене превентивних, епидемиолошких мера у циљу заштите живота и здравља људи, је у највећој мери утицала на примену адекватних модалитета који омогућују укључење заинтересованих страна, односно укупне јавности и транспарентност процеса израде нацрта Плана.

 У складу са наведеним, Град Врање је од почетка процеса израде нацрта Плана, поред редовне електронске комуникације, спроводио редовне консултације, како унутар Радних група, тако и са заинтересованим странама, као и креирао банер под називом – План развоја града Врања 2021 – 2030. на званичном сајту града Врања [www.vranje.org.rs](http://www.vranje.org.rs)

 У оквиру овог банера се налазе сва релеватна документа која су пратила процес израде Плана, попут Одлуке о приступању изради Плана развоја града Врања, Решења о формирању Координационог тима и тематских радних група за израду Плана развоја, нацрта Плана развоја који је био предмет јавне расправе и осталих пратећих докумената.

 За потребе комуникације како са члановима Партнерског форума тако и јавне расправе креирана је и посебна мејл адреса planrazvoja@vranje.org.rs

 23.новембра 2020.године преко званичног сајта града Врања, <https://www.vranje.org.rs/vest.php?id=16625&oblast=vesti> упућен је јавни позив грађанима, стручној јавности да се упознају са текстом Нацрта плана развоја града Врања за период 2021 – 2030.године и да дају своје коментаре, сугестије и предлоге. Предлози, сугестије, иницијативе и коментари су се могли достављати у слободној форми путем електронске поште на адресу planrazvoja@vranje.org.rs или поштом на адресу Град Врање, Краља Милана 1, са напоменом „За јавну расправу о Нацрту плана развоја града Врања за период 2021 – 2030.године“. Саставни део овог позива је био и Нацрт плана развоја.

 Комуникација са члановима Партнерског форума је такође реализована електронским путем.

 По спроцеденој јавној расправи и одржаном Партнерском форуму, електронским и путем Писарнице Градске управе су стигли предлози/коментари и сугестије који се могу категорисати у 2 групе:

* Прва група сугестија се односила на коректуре у вредности и опису индикатора- полазне и циљане вредности, техничке корекције
* Друга група сугестија се односила на уношење конкретних пројеката/интервенција у оквиру одређених мера и приоритетних циљева, који су били предмет идентификације и разраде различитих тематских радних група

 Један део сугестија је усвојен када је реч о аналитичко-статистичком оквиру Плана

развоја града Врања (квалитативна и квантитативна корекција једног дела индикатора), док је подносиоцу захтева за уношење конкретних пројеката/интервенција, достављен одговор у писаној форми, у коме је објашњено да се у складу са постојећим нормативно-правним и методолошким оквиром, План развоја града Врања за период 2021 – 2030.године, израђује као **кровни развојни документ**, док ће Средњерочни план града Врања чија израда и усвајање предстоје, садржати конкретне **пројекте за имплементацију**, као такав директно је повезан са програмским буџетом града.

 Овај Извештај се објављује на званичном сајту града Врања [www.vranje.org.rs](http://www.vranje.org.rs)